Trailer Rasmi Siri Asli Netflix “Squid Game” Dedah Kebenaran Disebalik Permainan Maut
Netflix telah melancarkan trailer dan poster rasmi siri asli yang paling dinantikan, Squid Game, yang menceritakan kisah menarik para peserta yang mempertaruhkan nyawa mereka ketika bermain permainan misteri untuk memenangi hadiah wang tunai 45.6 bilion won. Pengarah Hwang Dong-hyuk memperkenalkan Squid Game sebagai “satu alegori raksasa yang mengekspresikan masyarakat kapitalis pada zaman kontemporari” dan menyinggung kisah-kisah yang pelbagai dari para peserta permainan dan bagaimana mereka telah terdorong kerana persaingan dalam masyarakat moden. Permainan kanak-kanak yang tidak bersalah diberi sentuhan ekstrem dengan taruhan tinggi yang mematikan tetapi para peserta terus maju tanpa ragu-ragu dalam usaha memenangi hadiah – melambangkan bagaimana mereka didorong oleh keuntungan dalam masyarakat kapitalis. Treler utama mengungkapkan skala besar permainan serta pandemonium yang dialami oleh para peserta. Gi-hun (Lee Jung-jae) memanggil nombor pada kad nama yang mempunyai bulatan, segitiga, dan kotak di atasnya. Dia kemudian mendapati dirinya di tempat yang tidak dikenali di mana 456 peserta berkumpul. Sebelum permainan dimulakan, para peserta diberi pilihan untuk tidak ikut serta tetapi dengan wang yang ditawarkan, mereka memilih untuk tinggal. Permainan dimulakan dan arena permainan seperti kanak-kanak berubah menjadi kekacauan yang menakutkan. Satu-satunya jalan keluar adalah memenangi permainan. Dan satu-satunya cara untuk memenangi permainan ini adalah bertahan hidup dengan cara membahayakan nyawa orang lain. Siapa yang akan memenangi permainan? jangan lupa saksikan Squid Game yang kan dilancarkan pada 17 September 2021, hanya di Netflix!